IVL กู้เงิน 100 ล้านเหรียญฯจาก HSBC ซื้อกิจการ PTA ในแคนาดา
IVL กู้เงิน 100 ล้านเหรียญฯจาก HSBC ซื้อกิจการ PTA ในแคนาดาเสริมสร้างตำแหน่งผู้นำในตลาดวัตถุดิบในอเมริกาเหนือ
23 มิ.ย. 2558

ธนาคารเอชเอสบีซี ประเทศไทย ระบุว่า ธนาคารได้อนุมัติวงเงินสินเชื่อระยะยาวจำนวน 100 ล้านเหรียญสหรัฐ ให้กับบริษัท อินโดรามา เวนเจอร์ส จำกัด (มหาชน) หรือ IVL เพื่อสนับสนุนการซื้อกิจการ PTA ในสัดส่วน 100% ในบริษัท CEPSA Chimie Montréal s.e.c. ในเมืองมอนทรีออล ประเทศแคนาดาซึ่งเป็นบริษัทร่วมทุนระหว่าง CEPSA Química SA บริษัทย่อยที่ถือหุ้น 100% โดยบริษัท CEPSA และบริษัท IQ CHIMIE INC. ซึ่งเป็นบริษัทย่อยของ Investissement Québec
โดยโรงงานแห่งนี้มีกำลังการผลิต PTA 600,000 ตัน /ปี และจะทำให้ IVL มีความมั่นคงมากขึ้นในด้านการจัดหาวัตถุดิบเพื่อป้อนเข้าสู่โรงงาน และเสริมสร้างตำแหน่งผู้นำในตลาดวัตถุดิบในอเมริกาเหนือ